कुर्ग की प्रसिद्धि कॉफी के अलावा शराब के लिए भी है। जी हां होम मेड वाइन। ऐसी वाइन आपको यहां हर दुकान पर बिकती हुई मिल जाएगी। हालांकि मैं पीता नहीं इसलिए इसके बारे में आपको गहराई से नहीं बता सकता। पर दुकानों हमने अलग अलग तरह के फलों के नाम से बोतलें बिकती हुई देखीं। इन बोतलों की कीमत आमतौर पर 150 रुपये से लेकर 300 रुपये तक है। वाइल्ड चिली वाइन, ग्रेप वाइन, पोमग्रेनेट वाइन, एप्पल वाइन, ग्वावा वाइन, पाइनएप्पल वाइन, गूज बेरी वाइन, कॉफी वाइन, पैसन फ्रूट वाइन जैसी किस्में मुझे यहां दुकानों पर डिस्प्ले में दिखाई देती हैं।